Bezdelīgu iela (Rīga)
Šis raksts ir par ielu Rīgā. Par citām jēdziena Bezdelīgu iela nozīmēm skatīt nozīmju atdalīšanas lapu. Bezdelīgu iela ir iela Rīgā, Kurzemes rajonā, Āgenskalna apkaimē. Mūsdienās vēsturiskā Bezdelīgu iela ir sadalīta divās savstarpēji nesaistītās daļās ar Vanšu tilta un Daugavgrīvas ielas būvniecību, kā arī vēlāko Krišjāņa Valdemāra ielas un Daugavgrīvas ielas satiksmes mezgla izbūvi. Īsākais ielas posms (40 m) ir saglabājies pie Sociālo tehnoloģiju augstskolas (Bezdelīgu iela 12a) starp Daugavgrīvas ielas abu virzienu brauktuvēm. Garākais ielas posms (100 m) atrodas pie Latvijas Bankas naudas glabātuves (Bezdelīgu iela 3) un ir savienots ar Krišjāņa Valdemāra ielu. Abi ielas posmi klāti ar asfalta segumu, nedaudzajās šīs ielas adresēs atrodas sabiedriskas celtnes.